Oficiālais Vēstnesis L 277 , 14/10/1998 Lpp. 0044 - 0048



Komisijas Lēmums (1998. gada 12. oktobris), ar ko paredz īpašus nosacījumus, kuri reglamentē Kubas izcelsmes zvejniecības un akvakultūras produktu ievedumus (izziņots ar dokumenta numuru C(1998) 2970) (Dokuments attiecas uz EEZ) (98/572/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū [1], kurā jaunākie grozījumi izdarīti ar Padomes Direktīvu 97/79/EK [2], un jo īpaši tās 11. pantu, tā kā Komisijas eksperts ir bijis pārbaudes vizītē Kubā, lai pārbaudītu, kādos apstākļos ražo, uzglabā un nosūta uz Kopienu zvejniecības produktus; tā kā Kubas tiesību aktu noteikumus par zvejniecības produktu veselības pārbaudi un uzraudzību var uzskatīt par līdzvērtīgiem Direktīvā 91/493/EEK noteiktajiem; tā kā Ministerio de la Industria Pesquera (MIP) Kubā var efektīvi pārbaudīt spēkā esošo tiesību aktu piemērošanu; tā kā Direktīvas 91/493/EEK 11. panta 4. punkta a) apakšpunktā minētā veselības sertifikāta iegūšanas procedūrā jāiekļauj sertifikāta parauga definīcija, prasību minimums attiecībā uz valodu vai valodām, kurās tas jāsagatavo, un tās personas amatu, kas pilnvarota to parakstīt; tā kā, ievērojot Direktīvas 91/493/EEK 11. panta 4. punkta b) apakšpunktu pie zvejniecības produktu iepakojumiem jāpiestiprina marķējums, kurā norādīts trešās valsts nosaukums un izcelsmes uzņēmuma, zivju pārstrādes kuģa, saldētavas vai saldēšanas kuģa apstiprinājuma/reģistrācijas numurs; tā kā, ievērojot Direktīvas 91/493/EEK 11. panta 4. punkta c) apakšpunktu, jāsagatavo apstiprinātu/reģistrētu uzņēmumu zivju pārstrādes kuģu un saldētavu saraksts; tā kā jāsagatavo Direktīvas 92/48/EEK [3] nozīmē reģistrēto saldētājkuģu saraksts; tā kā šie saraksti jāsagatavo, pamatojoties uz MIP paziņojumu Komisijai; tā kā tādēļ MIP nodrošina atbilstību noteikumiem, kas šajā nolūkā noteikti Direktīvas 91/493/EEK 11. panta 4. punktā; tā kā MIP sniedz oficiālas garantijas attiecībā uz atbilstību Direktīvas 91/493/EEK pielikuma V nodaļā izklāstītiem noteikumiem un attiecībā uz to prasību izpildi, kas līdzvērtīgas minētajā direktīvā noteiktajām prasībām par izcelsmes uzņēmumu, zivju pārstrādes kuģu, saldētavu vai saldētājkuģu apstiprināšanu un reģistrāciju; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ministerio de la Industria Pesquera (MIP) ir kompetentā iestāde Kubā, kas pārbauda un apliecina zvejniecības un akvakultūras atbilstību Direktīvā 91/493/EEK noteiktajām prasībām. 2. pants Zvejniecības un akvakultūras produktiem, kuru izcelsme ir Kubā, jāatbilst šādiem nosacījumiem. 1. Pie katra sūtījuma jāpievieno numurēts veselības sertifikāta oriģināls, kas ir pienācīgi aizpildīts, parakstīts, datēts un ir uz vienas lapas saskaņā paraugu ar A pielikumā. 2. Produktiem jābūt no apstiprinātiem uzņēmumiem, zivju pārstrādes kuģiem, saldētavām vai reģistrētiem saldētājkuģiem, kas uzskaitīti B pielikumā. 3. Izņemot neiepakotus zvejniecības produktus, kas paredzēti konservētas pārtikas ražošanai, uz visiem iepakojumiem jābūt uzrakstam "CUBA", un uzņēmuma, zivju pārstrādes kuģa, saldētavas vai saldētājkuģa izcelsmes apstiprinājuma/reģistrācijas numuram ar neizdzēšamiem burtiem. 3. pants 1. Sertifikātam, kas minēts 2. panta 1. punktā, jābūt vismaz vienā tās dalībvalsts oficiālajā valodā, kurā veic pārbaudes. 2. Sertifikātā jābūt MIP pārstāvja vārdam, uzvārdam, amatam un parakstam, kā arī minētās iestādes oficiālam zīmogam krāsā, kura atšķiras no citu atzīmju krāsas. 4. pants Šis lēmums ir adresēts dalībvalstīm. Briselē, 1998. gada 12. oktobrī Komisijas vārdā — Komisijas loceklis Franz Fischler [1] OV L 268, 24.9.1991., 15. lpp. [2] OV L 24, 30.1.1998., 31. lpp. [3] OV L 187, 7.7.1992., 41. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS I. APSTIPRINĀTO UZŅĒMUMU SARAKSTS Numurs | Nosaukums | Adrese | 22 | Vivero de langosta viva "Reina viva" | Marlei, La Habana | 25 | Centre de procesamiento acuícola "Mamposton" | Morales, San Jose | 05 | Pesquera industrial "Batabano" | La Habana | 07 | Pesquera industrial "La Coloma" | La Coloma - Pinar del Rio | 06 | Pesquera industrial "Isla de la juventud" | Nueva Gerona - Isla de la Juventud | 04 | Pesquera industrial "Cárdenas" | Cardenas - Matanzas | 08 | Pesquera industrial "Cienfuegos" | Cienfuegos | 16 | Pesquera industrial de Villa Clara "Villamar" | Calbarien - Villa Clara | 54 | Pesquera industrial "Sancti Spíritus" | Sancti Spiritus | 56 | Pesquera industrial de Camagüey "Estrella Roja" | Camagüey | 13 | Pesquera industrial "Santa Cruz del Sur" | Camagüey | 24 | Pesquera industrial "Rio Cauto" | Rio Cauto - Granma | 14 | Pesquera industrial "Manzanillo" | Manzanillo - Granma | 15 | Pesquera industrial "Niquero" | Niquero - Granma | 21 | Pesquera industrial "Santiago de Cuba" | Santiago de Cuba | --------------------------------------------------